Pielikums Nr.1

Dienvidkurzemes novada pašvaldības **Īpašuma**

**atsavināšanas un izsoļu komisija**

 01.06.2022. lēmumam,prot.Nr.38., 1.§

**Zemes nomas tiesības izsoles noteikumi**

Par zemes vienības “Jaunie Meldri”, kadastra apzīmējums 6492 007 0172, Vaiņodes pag., Dienvidkurzemes nov., daļas 3,60 ha platībā, nomas tiesību izsoli

**1. Vispārīgie noteikumi**

Šie noteikumi nosaka kārtību, kādā izsludināma un rīkojama izsole par zemes nomas tiesību piešķiršanu uz Dienvidkurzemes novada pašvaldībai piederošās zemes vienības daļu.

 Izsole tiek rīkota, pamatojoties uz „Publiskas personas finanšu līdzekļu un mantas izšķērdēšanas novēršanas likuma” 1. pantu, 3. panta 2. punktu, likuma „Par pašvaldībām” 14. panta pirmās daļas 2. punktu, otrās daļas 3. punktu, 19.06.2018. Ministru kabineta noteikumu Nr.350 “Publiskas personas zemes nomas un apbūves tiesības noteikumi” un citus LR spēkā esošos normatīvos aktus.

**2.** **Izsoles rīkotājs**

Pašvaldības īpašuma atsavināšanas un izsoļu komisija (turpmāk tekstā- Komisija).

Izsoles komisijas locekļi nedrīkst būt zemes nomas tiesību pretendenti, kā arī tieši vai netieši ieinteresēti attiecīgā procesa iznākumā.

**3.** **Zemes nomas tiesību objekts**

Zemes vienības “Jaunie Meldri” ar kadastra apzīmējumu 6492 007 0172, Vaiņodes pagastā, daļa, 3,60 ha platībā (turpmāk tekstā- Objekts).

**4.** **Izsoles veids**

Mutiska atklāta izsole ar augšupejošu soli.

**5.** **Izsoles pretendenti**

5.1. Izsoles dalībnieki ir fiziskas un juridiskas personas, kas, pēc paziņojuma publicēšanas pašvaldības tīmekļvietnē, ir iesniegušas iesniegumu ar lūgumu iznomāt zemes vienības daļu 3,60 ha platībā. Pieteikšanās līdz 2022.gada 13.jūnijam plkst. 12.00.

5.2. Piedalīšanās izsolē ir brīvas gribas izpausme. Izsoles noteikumi viesiem pretendentiem ir vienādi.

5.3. Reģistrējoties izsolei, Pretendentiem jāuzrāda:

5.3.1. fiziskām personām- personu apliecinošs dokuments;

5.3.2. juridiskām personām- personu apliecinošs dokuments un dokuments, kas apliecina pārstāvības tiesības;

5.4. Izsolei netiks reģistrēti pretendenti, kuriem ir nodokļu, nodevu vai citu maksājumu parādi pret Dienvidkurzemes novada pašvaldību.

**6. Izsoles norises laiks un vieta**

Izsole notiek Raiņa **iela 23A, Vaiņodē, Vaiņodes pagastā, Dienvidkurzemes nov., 14.06.2022. plkst. 10.00.**

**7. Izsoles izziņošana**

Informācija par izsoli (laiks un vieta) un izsoles noteikumi tiek nosūtīti uz Pretendenta norādīto e-pastu adresi.

**9. Komisijas tiesības un pienākumi:**

9.1. Komisijas tiesības:

9.1.1. ja nepieciešams, pieprasīt papildus informāciju no pretendentiem, kas piedalās izsolē;

9.1.2. pieaicināt komisijas darbā speciālistus vai ekspertus ar padomdevēja tiesībām;

9.1.3. veikt citas darbības, kuras paredzētas noteikumos.

9.2. Komisijas pienākumi:

9.2.1. rīkot izsoli, ievērojot šos noteikumus;

9.2.2. informēt pretendentus par izsoles rezultātiem.

**10. Pretendentu tiesības un pienākumi:**

10.1. Pretendentiem ir tiesības pirms izsoles iepazīties ar zemes vienību dabā.

10.2. Pretendenta pienākums ir, piedaloties izsolē, ievērot šo noteikumu prasības.

**11. Pretendentu izvērtēšana:**

11.1. Līdz izsoles sākumam Komisija izvērtē pretendentu atbilstību Noteikumu prasībām.

11.2. pretendenti, kuri atbilst šo Noteikumu prasībām, tiek reģistrēti kā izsoles dalībnieki, sastādot izsoles dalībnieku sarakstu.

**12. Izsoles norise:**

12.1. Komisijas priekšsēdētājs paziņo komisijas sastāvu.

12.2. Pirms zemes nomas tiesību izsoles sākšanas izsoles dalībnieki paraksta izsoles noteikumus, tādējādi apliecinot, ka pilnībā ar tiem iepazinušies un piekrīt tiem.

12.3.Izsoles dalībniekiem izsniedz reģistrācijas kartīti ar numuru, kas atbilst nomas tiesību dalībnieku sarakstā norādītajam kārtas numuram.

12.4. Izsole sākas ar izsoles komisijas priekšsēdētāja nosaukto izsoles sākumcenu: **98,00 EUR** **bez PVN** ( deviņdesmit astoņi eiro un 00 centi) par vienu hektāru gadā. Izsoles solis **10,00 EUR** **bez PVN** (desmit eiro un 00 centi)par 1 ha gadā.

12.5. Solīšanas gaitā izsoles dalībnieki paceļ savu reģistrācijas kartīti, kas nozīmē, ka zemes nomas tiesību izsoles dalībnieks pārsola iepriekšējo summu par izsoles soli. Izsoles vadītājs nosauc solītāja reģistrācijas numuru un nosolīto summu.

12.6. Ja neviens no izsoles dalībniekiem augstāku nomas maksu vairs nepiedāvā, izsoles vadītājs trīs reizes atkārto pēdējo augstāko summu un fiksē to ar āmura piesitienu.

12.7. Pēc āmura trešā piesitiena tiesības noslēgt zemes nomas tiesības uzskatāmas par nosolītām. Izsoles vadītājs nosauc visaugstāko nosolīto zemes nomas maksu un paziņo izsoles dalībnieku, kas to nosolījis un ieguvis tiesības slēgt zemes nomas līgumu.

12.8. Katrs izsoles dalībnieks apstiprina ar savu parakstu izsoles protokolā savu pēdējo nosolīto cenu.

12.9. Ja izsoles dalībnieks, kurš nosolījis augstāko nosolīto cenu, atsakās parakstīties protokolā, tas zaudē tiesības slēgt zemes nomas līgumu un izsolē nepiedalās. Šādā gadījumā tiesības uz izsolāmo objektu iegūst izsoles dalībnieks, kurš solījis iepriekšējo augstāko cenu.

12.10. Ja izsolei piesakās tikai viens izsoles dalībnieks, tad viņš atzīstams par izsoles uzvarētāju, ja ir solījis vismaz vienu soli.

12.11. Ja izsolē piedalās divi vai vairāki dalībnieki un neviens no viņiem nav pārsolījis sākumcenu, izsole atzīstama par nenotikušu un rīko otro izsoli ar augšupejošu soli.

12.12. Izsoles uzvarētājam pēc izsoles rezultātu apstiprināšanas Dienvidkurzemes novada pašvaldības domes sēdē, jānoslēdz zemes nomas līgums ar Dienvidkurzemes novada pašvaldību.

12.13. Izsoles uzvarētājs iegūst zemes nomas tiesības Objektā ar nomas termiņu līdz **2024. gada 30. septembrim.**

12.14. Ja zemes nomas tiesību ieguvējs, kurš nosolījis augstāko nomas maksu, atsakās slēgt zemes nomas līgumu, Komisija secīgi piedāvā līgumu slēgt zemes nomas tiesību izsoles dalībniekam, kurš nosolīja iepriekšējo augstāko nomas maksu.

12.15. Izsoles dalībnieks, kurš nosolīja iepriekšējo augstāko nomas maksu, atbildi par piedāvājumu slēgt zemes nomas līgumu sniedz divu nedēļu laikā pēc tā saņemšanas dienas. Ja izsoles dalībnieks piekrīt slēgt zemes nomas līgumu par paša nosolīto augstāko zemes nomas tiesību maksu, septiņu darbdienu laikā pēc minētā paziņojuma nosūtīšanas viņš paraksta līgumu.

12.17. Sūdzību par Komisijas darbu var iesniegts Dienvidkurzemes novada pašvaldības domes priekšsēdētājam.

AR IZSOLES NOTEIKUMIEM IEPAZINOS:

*KoMISIJAS priekšsēdētāja I.Ratniece*

***Ar noteikumiem iepazinās izsoles dalībnieki:***

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

 *(jurid. pers. nosaukums, pārstāvis /fiz.pers.vārds, uzvārds) (paraksts)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

 *(jurid. pers. nosaukums, pārstāvis /fiz.pers.vārds, uzvārds) (paraksts)*